Den Vest-Sjællandske Avis, 1825-03-18
Nyeste Post-Efterretninger. Lord Palmerston indbragte i Underhuuset den 4de Marts Forslaget til Armeens Udgifter for Aaret 1825. Troppernes Forøgelse, sagde han, skal udgiøre 13,200 Mand, som skal koste 328,600 Pd. Sterl.; det er nødvendig for behørigen at forsyne Garnisonerne udenfor Kongeriget. J det nordlige Amerika ligesom i det sydlige Asien gives Brittiske Besiddelser, hvor Brittiske Capitaler ere i Virksomhed; det vilde være en Fornærmelse mod Nationens Ære, at ville forsømme disse Colonier, som have kostet saameget Blod og saamange Penge. Vi maae ikke allene besørge Garnisons-Tienesten; men ogsaa have en Reserve i Baghaanden for at kunne afsende Forstærkninger saasnart det er nødvendigt. Vor Armees Tilstand har hidindtil ikke tilladt det; thi da for nogle Maaneder siden det Ostindiske Compagnie forlangte af Regieringen en Forstærkning af 5000 Mand, saa kunde dette Ønske kun bevirkes ved at give 5 udtiente Regimenter Contraordre, hvilke allerede havde faaet Befaling til at seile tilbage til England; men de Engelske Troppers Tieneste i Colonierne kan dog ikke forvandles til en evig Forviisning. Dette maae forandres hvorfor han maatte foreslaae at forøge hvert Regiment med 2 Compagnier. Grunden, hvorfor han forlangte denne Forøgelse af Armeen var allene Tienesten i Colonierne, og han maatte udtrykkelig bede, at man vilde bemærke, at Regieringen i det den forlangte en Forøgelse af den militaire Magt ikke har mindste Aarsag til at frygte for at et Brud forestaaer paa de venskabelige Forhold, som finde Sted imellem England og andre Magter. Det maatte desuden være indlysende, at dersom der var den mindste Udsigt til Krig, saa maatte en Forøgelse som den foregivne være aldeles utilstrækkelig; men tillige vilde Huset indsee, at Englands Seiervindinger i Krigen, og dens Politik i Freden, har skaffet den en saa overveiende Jndflydelse blandt de store Nationer, som maaskee intet Land nogensinde har besiddet. Det sømmer sig for Englands Politik ligesom fordens Pligt at bruge denne Jndflydelse til Menneskeslægtens Nytte; men aldrig vilde den kunne vedligeholde denne Jndflydelse, naar de udenlandske Magter ikke indsaae, at enhver Deel af dets Distrikt var i behørig Forsvarstilstand, allene af disse Aarsager og uden i mindste Maade at forudsætte nogen befrygtende Fare, androg han paa, at den regulaire Armee maatte forøges til 76, 151 Mand foruden Krigsmagten i Ostindien. - Oberste Davies sagde derpaa, at da der gives en overflødig Grund i vore udvortes Forhold, som udkræve en saadan Forholdsregel, saa blev han imod sin Villie tvungen til at give den sit Biefald. – Hr. Hobhouse beklagede, at der vare kun 100 Medlemmer tilstæde i Huser ved en saa vigtig Forhandling. og forlangte nærmere Oplysninger af Ministerne. Ogsaa General Sir Robert Wilson erklærede, at naar han betragtede den Stilling, hvori England stod til de Europæiske Magter, og naar han betænkte hvad der foregik i Europa og hvad der efter ikke lang Tids Forløb vilde komme ud af Tingenes nærværende Forhold, saa var han af den Mening, at den nærværende Forøgelse af Armeen ikke er større end Omstændighederne udkræve det. Hr. Hume satte sig imod Motionen og foreslog at Forøgelsen af Armeen ikke skulde bevilges, fordi han holdt den nærværende Tilstand for aldeles fredelig; men Krigsministerens Forslog gik igiennem med en Majoritet af 102 mod 8 Stemmer. Den Formodning, at man i England, hvor Kornpriserne i det hele holde sig høie, især Byg til Malt og Hvede af god Bonitet, i det stille op kiøber Kornvarer paa Fastlandet, bekræftes. Saaledes meldes fra Hamborg, at den største Deel af den sidste Tilførsel af Hvede er bleven opkiøbt tildeels for Engelsk Regning for at oplægges; ogsaa Rug er bleven opkiøbt paa Speculation. Det Uheld er mødt, at Ostindiefareren Kont, som havde 600 Mand Tropper ombord for at bringe til Jndien, er den 1ste Marts opbrændt i Bugten ved Biscaia. Efterat Jlden havde varet i to Timer og alle vare bragte til Fortvivlelse, opdagede man, at Skibet Cambria paa 200 Tønder, og som havde Biergfolk ombord for Mexiko var i Nærheden. Man gjorde Signal og 547 Personer bleve reddede med stor Møie, men 90 Soldater kunde ikke reddes og omkom. Om Natten Kl. 2 sprang Skibet i Luften. - 80000 Birmanere stod i Enden af August i Nærheden af Rangoon. De Brittiske Tropper vare meget aarvaagne for at tilbagedrive Fiendens Angreb; men man trøster sig ved det Rygte: at der skal herske Uenighed imellem Birmanerne indbyrdes; de Engelske Troppers Sundheds=Tilstand var meget god.